recursal/SuperWikiNEXT-32B huggingface dataset:
| Σχηματισμός των αστεριών |
| --- |
|  |
| 
Κατηγορίες τάξεων αντικειμένων |
| Διαστρικό μέσο Μοριακό νέφος Σφαιρίδιο Μποκ Σκοτεινό νεφέλωμα Νεαρό αστρικό αντικείμενο Πρωτοαστέρας Αστέρας τύπου T Ταύρου Αστέρας προ-κύριας ακολουθίαςΑστέρας Χέρμπιγκ Ae/Be  Αντικείμενο Χέρμπιγκ-Άρο |
| 
Θεωρητικές έννοιες |
| Επικάθηση Αρχική συνάρτηση μάζας Βαρυτική αστάθεια Υπόθεση ηλιοσυστολής  Υπόθεση των νεφελωμάτων  Μετανάστευση πλανητών |
| 

---

Πύλη Πύλη Αστρονομία

---

 |
| π • σ • ε
 |

Η **υπόθεση ηλιοσυστολής** είναι μία ακόμη από τις σημαντικότερες υποθέσεις που διατυπώθηκαν στην αναζήτηση ερμηνείας της συνεχούς ανανέωσης της ακτινοβολούμενης ηλιακής ενέργειας.

Την *υπόθεση της ηλιοσυστολής* διατύπωσε αρχικά ο Χέλμολτζ (*Helmoltz*) το 1854 που συμπληρώθηκε από τον λόρδο Κέλβιν το 1893. Σύμφωνα με την θεωρία αυτή:

 *η ακτινοβολία του Ήλιου ψύχει αυτόν με αποτέλεσμα τη συστολή του. Έτσι η συστολή του Ήλιου αποτελεί πηγή ενέργειας και τόσης ώστε η παραγόμενη να ισοφαρίζει συνέχεια την ακτινοβολούμενη.* 
Η θεωρία αυτή δεν μπορούσε όμως να δικαιολογήσει, την ηλικία τόσο του Ήλιου όσο και της Γης. Αν δηλαδή κατ' αυτόν τον τρόπο συντηρείτο η ηλιακή ενέργεια θα έπρεπε αυτή να μην είναι μεγαλύτερη των 3 Χ 107 ετών, ενώ ήδη η ηλικία της Γης δια πολλών μεθόδων βρίσκεται πολύ μεγαλύτερη, δηλαδή της τάξης των 4,5 Χ 109 ετών. Κατ' αυτόν τον τρόπο αποκλείσθηκε η περίπτωση συστολής ως κύριος τρόπος της παραγωγής της ηλιακής ενέργειας. Επειδή η θεωρία αυτή βασίσθηκε στην πιθανή συστολή του Ηλίου ονομάσθηκε «υπόθεση ηλιοσυστολής». Αργότερα ανακαλύφθηκε πως η θερμοπυρηνική ενέργεια ήταν υπεύθυνη για την παραγωγή ενέργειας και τις μακρές διάρκειες ζωής των αστέρων.

Δείτε επίσης
------------

* Μετεωρική υπόθεση
* Ηλιακή ενέργεια
Η **ταχεία παστερίωση** ή **παστερίωση φλας** *(flash)* ή **παστερίωση υψηλής θερμοκρασίας σύντομου χρόνου** *(High Temperature Short Time [**HTST**])*, είναι μια μέθοδος θερμικής παστερίωσης ευπαθών ποτών όπως οι χυμοί φρούτων και λαχανικών, η μπύρα, το κρασί και ορισμένα γαλακτοκομικά προϊόντα όπως το γάλα. Σε σύγκριση με άλλες διαδικασίες παστερίωσης, διατηρεί καλύτερα το χρώμα και τη γεύση του τελικού προϊόντος, εντούτοις, ορισμένα τυριά βρέθηκαν να έχουν διαφορετικές αποκρίσεις στη διαδικασία.

Η παστερίωση φλας πραγματοποιείται για να θανατωθούν οι μικροοργανισμοί που αλλοιώνουν τα προϊόντα, πριν από το γέμισμα των δοχείων, προκειμένου να γίνουν ασφαλέστερα και να παραταθεί η διάρκεια ζωής τους σε σύγκριση με τα μη παστεριωμένα τρόφιμα. Για παράδειγμα, ένας κατασκευαστής μηχανημάτων παστερίωσης φλας, δίνει διάρκεια ζωής στα προϊόντα για πάνω από 12 μήνες. Βέβαια, η τεχνική αυτή πρέπει να χρησιμοποιείται σε συνδυασμό με την τεχνολογία αποστειρωμένου γεμίσματος (παρόμοια με την άσηπτη επεξεργασία) για την αποφυγή μόλυνσης μετά την παστερίωση.

Συνοπτικά, η διαδικασία έχει ως εξής: Το υγρό κινείται σε μια ελεγχόμενη, συνεχή ροή, ενώ υπόκειται σε θερμοκρασίες 71.5 °C έως 74 °C, για περίπου 15 έως 30 δευτερόλεπτα, ακολουθούμενη από ταχεία ψύξη σε θερμοκρασίες μεταξύ 4 °C και 5.5 °C.

Το τυπικό πρωτόκολλο των ΗΠΑ για την παστερίωση φλας του γάλακτος, υπαγορεύει θερμοκρασία 71.7 °C για 15 δευτερόλεπτα για να θανατώσει το βακτήριο *Coxiella burnetii* (το πιο ανθεκτικό στη θερμότητα παθογόνο, που βρίσκεται στο νωπό γάλα και είναι υπεύθυνο για το πυρετό Q). Η εν λόγω διαδικασία θεσπίστηκε το 1933 και έχει ως αποτέλεσμα την λογαριθμική μείωση 5-log (99,999%) ή και μεγαλύτερη μείωση για τα επιβλαβή βακτήρια. Ένας από τους πρώτους που υιοθέτησαν την παστερίωση φλας, ήταν η εταιρεία Tropicana Products, η οποία ξεκίνησε να χρησιμοποιεί τη μέθοδο από τη δεκαετία του 1950. Η εταιρεία χυμών Odwalla άλλαξε από μη παστεριωμένους σε παστεριωμένους χυμούς το 1996, αφού ο μολυσμένος χυμός μήλου που περιείχε *E. coli O157:H7* αρρώστησε πολλά παιδιά και σκότωσε ένα.

Αναφορές
--------

1. ↑  The Effects of Flash Pasteurization of Milk upon the Flavor and Texture of Cheddar Cheese
2. ↑  «IDD Process & Packaging: Flash and Ultra Flash Pasteurization Facts» (PDF). Αρχειοθετήθηκε από το πρωτότυπο (PDF) στις 24 Σεπτεμβρίου 2016. Ανακτήθηκε στις 14 Μαρτίου 2015.
3. ↑  Browne, Jeremy; Candy, Eric (2001), *Excellence in packaging of beverages*, Hook, Hampshire, U.K.: Binsted Group, σελ. 178, ISBN 0-9541123-0-X, OCLC 49233551
4. ↑  Stabel, J. R.; Lambertz, A. (2004), «Efficacy of Pasteurization Conditions for the Inactivation of *Mycobacterium avium* subsp. *paratuberculosis* in Milk», *Journal of Food Protection* **67** (12): 2719, ανακτήθηκε στις 21 January 2013
5. ↑  press release, 10 December 1996
6. ↑  Questions of Pasteurization Raised After E. Coli Is Traced to Juice, *The New York Times*, 4 November 1996

Δείτε επίσης
------------

* Επεξεργασία εξαιρετικά υψηλής θερμοκρασίας

Εξωτερικοί σύνδεσμοι
--------------------

* Η παστερίωση της μπύρας – *The New York Times*
Το **υπόθετο** είναι μια μορφή δοσολογίας που χρησιμοποιείται για την λήψη φαρμάκων από άνοιγμα του σώματος όπου διαλύεται ή λιώνει για να δράσει τοπικά ή ακόμα και γενικευμένα. Υπάρχουν τρεις τύποι υποθέτων, εκ των οποίων το καθένα εισάγεται από διαφορετικό άνοιγμα: υπάρχουν τα υπόθετα του ορθού που χορηγούνται στο ορθό, τα κολπικά υπόθετα που χορηγούνται στον κόλπο και τα υπόθετα ουρήθρας που χορηγούνται στην ουρήθρα του άρρενος.

Σύνθεση
-------

Μπορούν να χρησιμοποιηθούν πολλά συστατικά για να σχηματιστεί η βάση ενός υπόθετου (π.χ. βούτυρο κακάο ή ένα παρόμοιο υποκατάστατο, γλυκόλη πολυαιθυλενίου, υδρογέλες, γλυκερινοποιημένη ζελατίνη). Το είδος του υλικού που χρησιμοποιείται εξαρτάται από τον τύπο του υπόθετου, το είδος του φαρμάκου και τις συνθήκες αποθήκευσης του υποθέτου.

Υπόθετα του ορθού
-----------------

Υπόθετα Γλυκερίνης (καθαρτικό)
Το 1991, μια μελέτη σχετικά με την εισαγωγή ενός υπόθετου που δημοσίευσε το The Lancet διαπίστωσε ότι το σχήμα "τορπίλης" βοηθά τη συσκευή να διεισδύσει στο εσωτερικό του σώματος, αυξάνοντας την αποτελεσματικότητά της. Τα ευρήματα αυτής της μελέτης έχουν αμφισβητηθεί, καθώς δεν υπάρχουν επαρκή αποδεικτικά στοιχεία για να υπάρξει βάση για κλινική χρήση των ευρημάτων.

Τέσσερα υπόθετα παρακεταμόλης 500 μιλιγκράμ

Υπόθετα ουρήθρας
----------------

Τα σφαιρίδια αλπροσταδίλης είναι υπόθετα ουρήθρας τα οποία χρησιμοποιούνται για τη θεραπεία της σοβαρής στυτικής δυσλειτουργίας. Στις Ηνωμένες Πολιτείες το σκεύασμα διατίθεται με την εμπορική ονομασία Muse. Η χρήση της έχει μειωθεί λόγω της ανάπτυξης πόσιμων φαρμάκων.

Δείτε επίσης
------------

* Υπόθετα αρτεσουνάτης
* Κλύσμα
* Κολπικό υπόθετο

Παραπομπές
----------

1. ↑  Troy, David B.· Beringer, Paul (2006). *Remington: The Science and Practice of Pharmacy*. Lippincott Williams & Wilkins. σελίδες 884–885. ISBN 9780781746731.
2. ↑  Abd-El-Maeboud, K. H.; T. El-Naggar; E. M. M. El-Hawi; S. A. R. Mahmoud; S. Abd-El-Hay (28 September 1991). «Rectal suppository: commonsense and mode of insertion». *The Lancet* **338** (8770): 798–800. doi:10.1016/0140-6736(91)90676-G. PMID 1681170. .
3. ↑  Bradshaw, Ann; Lynda Price (20 December 2006). «Rectal suppository insertion: the reliability of the evidence as a basis for nursing practice». *Journal of Clinical Nursing* **16** (1): 98–103. doi:10.1111/j.1365-2702.2005.01519.x. PMID 17181671. Αρχειοθετήθηκε από το πρωτότυπο στις 2020-02-29. .
4. ↑  «Muse Suppository - Facts and Comparisons». Drugs.com. Ανακτήθηκε στις 4 Ιανουαρίου 2013.

Αναφορές
--------

* Doyle, D. "Per Rectum: A History of Enemata", *Journal of the Royal College of Physicians of Edinburgh*, Vol.35, No.4, (December 2005), pp. 367–370.
* Payer, L. "Borderline Cases: How Medical Practice Reflects National Culture" Αρχειοθετήθηκε 2020-10-13 στο Wayback Machine. *The Sciences*, Vol.30, No.4, (July–August 1990), pp. 38–42.
Ο **Ταφήλ Μπουζ** ή **Μπούζι** (αλβανικά: *Tafil Buzi*, 1792–1844) ήταν Αλβανός οπλαρχηγός στην υπηρεσία του Αλή Πασά και μετέπειτα στην Ελληνική Επανάσταση του 1821.

Ο Μπουζ, γεννημένος στο Τεπελένι, ήταν συμπατριώτης του Αλή Πασά, ωστόσο τον εγκατέλειψε στο τέλος, όταν τους πολιόρκησε ο Χουρσίτ. Προσκολλήθηκε στον Ομέρ Βρυώνη και τον ακολούθησε στην εκστρατεία του για την καταστολή της Ελληνικής Επανάστασης. Πήρε μέρος στις μάχες της Αλαμάνας και στο Χάνι της Γραβιάς. Στη συνέχεια όμως εγκατέλειψε τον Ομέρ Βρυώνη, αυτομόλησε στους Έλληνες και εντάχθηκε με τους άνδρες του στο στρατιωτικό σώμα του Θ. Γρίβα. Το 1829 ο Μπουζ προάχθηκε σε ταγματάρχη.

Μετά τη δολοφονία του Ιωάννη Καποδίστρια ο Ταφήλ Μπουζ στάλθηκε με τους άνδρες του στην Αρκαδία για να ξεσηκώσει τον λαό υπέρ της παραχωρήσεως Συντάγματος. Το 1832, μετά από εισήγηση του Κολοκοτρώνη, το στρατιωτικό σώμα του Μπουζ διαλύθηκε.

Φεύγοντας από την Ελλάδα, ο Μπουζ εγκαταστάθηκε στη νότια Αλβανία, όπου αναμίχθηκε σε διάφορες εξεγέρσεις ενάντια στην Οθωμανική Αυτοκρατορία. Εκείνη την περίοδο διατηρούσε επαφές με τον Μεχμέτ Αλή της Αιγύπτου και Έλληνες πολιτικούς. Η οθωμανική κυβέρνηση τον συνέλαβε και τον φυλάκισε για τις συνεχείς συνωμοσίες του το 1840. Ωστόσο, το 1842 του δόθηκε χάρη και στάλθηκε να συναντήσει τον Ιμπραήμ στη Συρία, ο οποίος τον έπιασε και τον σκότωσε.

Πηγές
-----

* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 21, σελ. 375

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 47146574882638150112
* GND: 1102921882

 |

 |
ΥπόκαυστοΣύστημα υποκαύστων κάτω από το πάτωμα σε μια ρωμαϊκή βίλα στο Vieux-la-Romaine, κοντά στην Καέν, Γαλλία
Σύστημα υποδαπέδιας θέρμανσης στις ρωμαϊκές λουτρικές εγκαταστάσεις (Θέρμες), κατά την οποία ζεστός αέρας και καπνός κυκλοφορούσαν σε ένα υπόγειο χώρο κάτω από το πάτωμα/δάπεδο των χώρων.

Λειτουργία συστήματος
---------------------

Στις αίθουσες του θερμού λουτρού(«θερμόν») η θερμότητα διοχετευόταν απο έναν θερμαντικό κλίβανο (praefurnium) και από τα υπόκαυστα.
Το σύστημα των υποκαύστων κατασκευαζόταν συνήθως από σειρές κιονίσκων (με τη χρήση τετράγωνων τούβλων), διατομής περίπου 20x20 εκ. και ύψους 70-90 εκ. που τοποθετούνταν ανά αποστάσεις 60 εκ. Στο πάχος της τοιχοποιίας τοποθετούνταν κατά την κατασκευή των θερμών πήλινοι σωλήνες ορθογωνικής διατομής και συνήθων διαστάσεων από 8,5x13 cm μέχρι 14x24cm, οι λεγόμενοι tubuli, που διοχέτευαν τον καπνό από τα υπόκαυστα στον εξωτερικό χώρο.
Στην κατασκευή των υπόκαυστων βασικό μέλος αποτελούσαν κεραμικά πλακίδια τετραγωνικής κάτοψης ή ορθογωνικής κάτοψης, που φέρουν στις τέσσερεις γωνίες τους μαστοειδείς απολήξεις, tegulae mammatae.
Τα ειδικά αυτά στοιχεία δίνουν τη δυνατότητα ύπαρξης κενού ανάμεσα στις δύο επιφάνειες της τοιχοποιίας, μέσω του οποίου διαχέεται ο καπνός από τα υπόκαυστα.

Βιβλιογραφία
------------

Ελένη Κανετάκη, *Οθωμανικά λουτρά στον Ελλαδικό χώρο*, Τεχνικό επιμελητήριο Ελλάδας 2004

Εξωτερικοί σύνδεσμοι
--------------------

1.Πολυξένη Αδάμ-Βελένη, Τα λουτρά στην αρχαία Ελλάδα, Η Καθημερινή, Επτά ημέρες 13.05.2001

Παραπομπές
----------

1. ↑  Ελένη Κανετάκη:'Οθωμανικά λουτρά στον Ελλαδικό χώρο σελ.25, Τεχνικό επιμελητήριο Ελλάδας, Copyright 2004

Δείτε επίσης
------------

* Θέρμες
Συντεταγμένες: 36°42′N 69°48′E﻿ / ﻿36.7°N 69.8°E﻿ / 36.7; 69.8

Η **Ταχάρ** ή **Τακχάρ** είναι μία από τις 34 διοικητικές περιφέρειες (νομούς) του Αφγανιστάν. 

Βρίσκεται στο βόρειο-βορειοανατολικό τμήμα της χώρας, στα σύνορα με το Τατζικιστάν. Δημιουργήθηκε το 1964 μετά από το χωρισμό της περιοχής Κανταχάρ σε τρία τμήματα. Η έκτασή της σήμερα φθάνει, περίπου, τα 12.330 τ.χλμ. Ο πληθυσμός της, κατ΄ εκτίμηση το 1980 αριθμούσε περίπου τους 540.000 κατοίκους, ενώ το 2004 είχε ξεπεράσει τους 810.000 κατοίκους. Περιλαμβάνει 17 επαρχίες. Επικρατούσα γλώσσα στη περιοχή είναι η περσική (φαρσί) και η ουζμπεκική.  

Πρωτεύουσα του νομού είναι η Ταλογκάν, ή Ταλουκάν, της ομώνυμης επαρχίας.

Επαρχίες
--------

Οι 17 υπαγόμενες επαρχίες στον νομό Ταχάρ κατ΄ αλφαβητική σειρά είναι: η Βαρσάτζ, η Γιανγκί Κάλα, η Ισχραμίς, η Καλαφγκάν, η Κουάτζα Μπαχά Βουντίν, η Κουάτζα Χαρ ή Κουατζαχάρ, η Μπαχαράκ, η Μπανγκί, η Ναμάκ Αμπ, η Νταρκάντ, η Ντάστι Καλά, η Ρουστάκ, η Σαχάμπ, η Σαλ, η Ταλουκάν, όπου και η ομώνυμη πρωτεύουσα του νομού, η Φαρκχάρ και η Χαζάρ Σουμούς.

Πηγές
-----

* «Εγκυκλοπαίδεια Πάπυρος Λαρούς Μπριτάννικα» τ.12ος, σ.377

  


|  |  |  |  |  |
| --- | --- | --- | --- | --- |
| 

| π • σ • ε
Περιφέρειες του Αφγανιστάν |
| --- |
|  |
| 
* Βαρντάκ
* Γκαζνί
* Γκοούρ
* Ζάμπουλ
* Καμπούλ
* Κανταχάρ
* Καπίσα
* Κουνάρ
* Κουντούζ
* Χοστ
* Λαγκμάν
* Λογκάρ
* Μπαγκλάν
* Μπαλχ
* Μπαμιάν
* Μπανταχσάν
* Μπαντγκίς
* Νανγκαράρ
* Νιμρούζ
* Νουρεστάν
* Ντεϊκούντι
* Ορουζγκάν
* Πακτιά
* Πακτίκα
* Παντζίρ
* Παρβάν
* Σαμανγκάν
* Σαρ-έ Πολ
* Ταχάρ
* Τζοουζτζάν
* Φαράχ
* Φαρυάμπ
* Χελμάντ
* Χεράτ
 |  |

 |
**Υς Κρομμυών** στα αρχαία ελληνικά (*υς* = γουρούνι, αγριογούρουνο) ονομαζόταν ένας αγριόχοιρος στην ελληνική μυθολογία. Είναι επίσης γνωστός με το όνομα **Φαιά**.

Μυθολογία
---------

Η Φαιά ήταν ένα αγριογούρουνο, που έπληττε την περιοχή γύρω από το χωριό Κρομμυώνα μεταξύ Μεγάρων και Κορίνθου. Το σκότωσε ο Θησέας. 

Σύμφωνα με τη *Βιβλιοθήκη* του Ψευδο-Απολλόδωρου, λέγεται από ορισμένους ότι ήταν κόρη της Έχιδνας και του Τυφώνα και πήρε το όνομά της από τη γριά, που την μεγάλωσε. Σύμφωνα με τον Στράβωνα, o θηλυκός αγριόχοιρος λέγεται ότι ήταν η μητέρα του Καλυδώνιου Κάπρου. 

Ο Γάιος Ιούλιος Υγίνος λέει ότι ο χοίρος, που σκότωσε ο Θησέας στην Κρομμυώνα, ήταν κάπρος.

Ο Πλούταρχος επαναλαμβάνει την ιστορία, αλλά δηλώνει ότι του είχε ειπωθεί ότι η ίδια η Φαιά ήταν δολοφονική λησταρχίνα και είχε το παρατσούκλι "Γουρούνι" λόγω των ανάρμοστων τρόπων της και ότι αυτή ήταν ο "αγριόχοιρος", που σκότωσε ο Θησέας.

Παραπομπές
----------

1. ↑  Στράβων: «Γεωγραφικά» (αρχαία ελληνικά)
2. 1 2  Ψευδο-Απολλόδωρος: «Βιβλιοθήκη» (αρχαία ελληνικά) 0η χιλιετία.
3. ↑  [...] **.** τρίτην ἔκτεινεν ἐν Κρομμυῶνι σῦν τὴν καλουμένην Φαιὰν ἀπὸ τῆς θρεψάσης γραὸς αὐτήν: ταύτην τινὲς Ἐχίδνης καὶ Τυφῶνος λέγουσι. [...] Απολλόδωρος, Επιτομή, 1
4. ↑  [...] ἡ δὲ Κρομμυὼν ἔστι κώμη τῆς Κορινθίας, πρότερον δὲ τῆς Μεγαρίδος, ἐν ᾗ μυθεύουσι τὰ περὶ τὴν Κρομμυωνίαν ὗν, ἣν μητέρα τοῦ Καλυδωνίου κάπρου φασί. [...] Στράβων, Γεωγραφία 8.6.22.
5. ↑  Υγίνος, *Fabulae* 38.
6. ↑  [...] ἔνιοι δέ φασι τὴν Φαιὰν λῃστρίδα γενέσθαι γυναῖκα φονικὴν καὶ ἀκόλαστον, αὐτόθι κατοικοῦσαν ἐν Κρομμυῶνι, σῦν δὲ ἐπονομασθεῖσαν διὰ τὸ ἦθος καὶ τὸν βίον εἶτα ὑπὸ Θησέως ἀποθανεῖν.[...] Πλούταρχος, Βίοι Παράλληλοι, Θησέας, κεφ. 9

Πηγές
-----

* Theoi Project - "Hus Krommyon
Η **υπόσταση** (Ελληνικά: ὑπόστασις) είναι η υποκείμενη κατάσταση ή η υποκείμενη ουσία και είναι η θεμελιώδης πραγματικότητα που υποστηρίζει όλα τα άλλα. Στον Νεοπλατωνισμό την υπόσταση της ψυχής, του νου και του «ενός» εξέτασε ο Πλωτίνος. Πριν τον Χριστιανισμό και την θεολογία των Καππαδόκων Πατέρων η έννοια της ουσίας δεν διαφοροποιούνταν από την έννοια της υπόστασης. Στη χριστιανική θεολογία η υπόσταση είναι διάφορη αλλά αναπόσπαστη της ουσίας και η Αγία Τριάδα αποτελείται από τρεις υποστάσεις αλλά από μία ουσία: Υπόσταση του Πατρός, Υπόσταση του Υιού και Υπόσταση του Αγίου Πνεύματος, η οποία υπόσταση είναι συνώνυμο του προσώπου.

Παραπομπές σημειώσεις
---------------------

1. ↑  Anton 1977, σελ. 258-271.
2. 1 2  «Δογματική σεβ. Ι. Ζηζιούλα. 1. Διακρίσεις τών Καππαδοκών στο "είναι" τού Θεού. β. Ουσία, Ενέργεια και Πρόσωπο». *www.oodegr.com*. Ανακτήθηκε στις 19 Απριλίου 2023.
3. ↑  «Υπόσταση - OrthodoxWiki». *el.orthodoxwiki.org*. Ανακτήθηκε στις 19 Απριλίου 2023.
4. ↑  *The Encyclopedia of Christianity*. **5**. Fahlbusch, Erwin, Lochman, Jan Milič, Mbiti, John S. Pelikan, Jaroslav, 1923-2006, Vischer, Lukas, Bromiley, G. W. (Geoffrey William). Grand Rapids, Michigan: Eerdman. 2008. σελίδες 543. ISBN 978-0802824134. OCLC 39914033.

Βιβλιογραφία
------------

* Anton, John P. (1977). «Some Logical Aspects of the Concept of Hypostasis in Plotinus». *The Review of Metaphysics* **31** (2): 258–271. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4161136-6
* BNF: cb11979740n (data)

 |

 |
Ταχυδρομικό αντικείμενο, σύμφωνα με τον Νόμο Υπ' αριθ. 2668/98 (ΦΕΚ 282/18-12-98), ονομάζεται ένα αντικείμενο με συγκεκριμένο παραλήπτη, αποστελλόμενο υπό την τελική του μορφή, στην οποία το αναλαμβάνει ο φορέας παροχής της καθολικής υπηρεσίας. Στην κατηγορία αυτή ανήκουν - πέραν των αντικειμένων αλληλογραφίας - βιβλία, κατάλογοι, εφημερίδες, περιοδικά, ταχυδρομικά δέματα μέχρι 20 χιλιογράμμων που περιέχουν εμπορεύματα - με ή χωρίς εμπορική αξία - καθώς και τα κείμενα που έχουν διαβιβαστεί μέσω της διαδικασίας του ηλεκτρονικού ταχυδρομείου από τη στιγμή που, υπό την τελική τους μορφή, εγκλείονται σε φάκελο προς επίδοση.
Ο **Τριγωνισμός** είναι η πράξη εκμετάλλευσης μιας ευκαιρίας Αρμπιτράζ που προκύπτει από μια διαφορά τιμών μεταξύ τριών διαφορετικών νομισμάτων στην αγορά συναλλάγματος. Μια τριγωνική στρατηγική αρμπιτράζ περιλαμβάνει τρεις συναλλαγές, ανταλλάσσοντας το αρχικό νόμισμα για ένα δεύτερο, το δεύτερο νόμισμα για ένα τρίτο, και το τρίτο νόμισμα για το αρχικό. Κατά τη διάρκεια του δεύτερου εμπορίου, ο arbitrageur κλειδώνει με κέρδος μηδενικού κινδύνου από την απόκλιση που υπάρχει όταν η ισοτιμία της αγοράς δεν ευθυγραμμίζεται με τη σιωπηρή συναλλαγματική ισοτιμία. Ένα κερδοφόρο εμπόριο είναι εφικτό μόνο εάν υπάρχουν ατέλειες της αγοράς. Το κερδοφόρο τριγωνικό αρμπιτράζ είναι πολύ σπάνια εφικτό γιατί όταν προκύπτουν τέτοιες ευκαιρίες, οι έμποροι εκτελούν συναλλαγές που εκμεταλλεύονται τις ατέλειες και οι τιμές προσαρμόζονται ή μειώνονται μέχρι να εξαφανιστεί η ευκαιρία.

Παραπομπές
----------

1. ↑  Carbaugh, Robert J. (2005). *International Economics, 10th Edition*. Mason, OH: Thomson South-Western. ISBN 978-0-324-52724-7.
2. ↑  Pilbeam, Keith (2006). *International Finance, 3rd Edition*. New York, NY: Palgrave Macmillan. ISBN 978-1-4039-4837-3.
3. ↑  Aiba, Yukihiro; Hatano, Naomichi; Takayasu, Hideki; Marumo, Kouhei; Shimizu, Tokiko (2002). «Triangular arbitrage as an interaction among foreign exchange rates». *Physica A: Statistical Mechanics and Its Applications* **310** (4): 467–479. doi:10.1016/S0378-4371(02)00799-9. Bibcode: 2002PhyA..310..467A.
4. ↑  Madura, Jeff (2007). *International Financial Management: Abridged 8th Edition*. Mason, OH: Thomson South-Western. ISBN 978-0-324-36563-4.
5. ↑  Eun, Cheol S.· Resnick, Bruce G. (2011). *International Financial Management, 6th Edition*. New York, NY: McGraw-Hill/Irwin. ISBN 978-0-07-803465-7.
6. ↑  Ozyasar, Hunkar (2013). «Strategy for FOREX Triangulation». The Nest.. Ανακτήθηκε στις 2014-06-15.

Εξωτερικοί σύνδεσμοι
--------------------

* Currency triangular arbitrage calculator on Android
Οι **ταχυμεταφορές** (αγγλικά: *courier services*), καλύπτουν μια περιοχή δραστηριότητας μεταξύ απλού ταχυδρομείου και μεταφορικής εταιρείας. Παρέχουν εξειδικευμένες υπηρεσίες για να καλύψουν τις ανάγκες των χρηστών (αποστολέων και παραληπτών)και είναι ακριβότερες από τις υπηρεσίες του απλού ταχυδρομείου και των μεταφορικών εταιρειών, παρέχοντας για κάθε πελάτη ταχύτερη και εξειδικευμένη εξυπηρέτηση. Παρέχονται ειδικές υπηρεσίες εντός πόλης, σε μικρή ή μεγάλη γεωγραφική περιοχή μιας χώρας ή και σε ολόκληρο τον κόσμο.

Οι μεγαλύτερες εταιρείες στον κόσμο είναι οι **UPS** και **FedEx** στην Αμερική και η **DHL** στην Ευρώπη.

Οι ταχυμεταφορές στην αρχαιότητα
--------------------------------

Στην αρχαιότητα, τα μηνύματα μεταφέρονταν με δρομείς, με περιστέρια και γεράκια, ενώ ο θεός Ερμής ήταν μεταξύ άλλων και αγγελιαφόρος των θεών. Όταν ο άνθρωπος άρχισε να χρησιμοποιεί τα άλογα για διάφορες υπηρεσίες, αυτό έγινε και το μέσο μεταφοράς των ταχυδρόμων.

Οι ταχυμεταφορές σήμερα
-----------------------

Σήμερα οι ταχυδρόμοι στις πόλεις χρησιμοποιούν το ποδήλατο και το μοτοποδήλατο καθώς και μικρά αυτοκίνητα (αγγλικά: *van*). Για τις μεγάλες αποστάσεις, χρησιμοποιούν φορτηγά αυτοκίνητα, πλοία και αεροπλάνα. Για την λειτουργία των υπηρεσιών *courier* χρησιμοποιούνται κέντρα διαλογής, ειδικές διαδρομές (άξονες), ειδικά συστήματα παρακολούθησης και εντοπισμού (ΕΣΠΕΤΑ) και Συνοδευτικού Δελτίου Ταχυμεταφοράς (ΣΥΔΕΤΑ).

Οι ταχυμεταφορές στην Ελλάδα
----------------------------

Οι ταχυμεταφορές στην Ελλάδα, είναι ένας σχετικά πρόσφατος κλάδος στον χώρο των μεταφορών και ταχυδρομικών υπηρεσιών.
Υπάγεται στην εποπτική αρχή Εθνική Επιτροπή Τηλεπικοινωνιών και Ταχυδρομείων (ΕΕΤΤ) στην οποία υπάγονται τα Ταχυδρομεία και οι Τηλεπικοινωνίες. Ελέγχεται από το Υπουργείο Μεταφορών και Επικοινωνιών.

Οι μεγαλύτερες εταιρείες ταχυμεταφορών στην Ελλάδα είναι οι ACS COURIER, η elta-courier η ΓΕΝΙΚΗ ΤΑΧΥΔΡΟΜΙΚΗ, Αρχειοθετήθηκε 2018-08-15 στο Wayback Machine. η SPEEDEX, η COURIER CENTER , η Svuum και η EASY MAIL. Η ΕΕΤΤ έχει αδειοδοτήσει περισσότερες από 350 εταιρείες ταχυμεταφορών σε όλη την Ελλάδα.

Νομοθετικό πλαίσιο
------------------

Το νομοθετικό πλαίσιο καθορίζεται κυρίως από τον Νόμο 2668/98 (ΦΕΚ 282/18-12-98) Οργάνωση του τομέα με παροχή Ταχυδρομικές Υπηρεσίες.

Χαρακτηριστικά
--------------

1. Ταχεία μεταφορά
2. Φακέλων και μικροδεμάτων
3. Με πιστοποίηση παράδοσης (υπογραφή)
4. Με δυνατότητα εντοπισμού της πορείας τους (tracking)

Προϋποθέσεις
------------

Άδεια από την ΕΕΤΤ και Ύπαρξη Συστήματος Διαχείρισης και Εντοπισμού Ταχυδρομικών Αντικειμένων (ΣΥΔΕΤΑ) και Συνοδευτικού Δελτίου Ταχυμεταφοράς (ΣΥΔΕΤΑ).

Εξωτερικοί σύνδεσμοι
--------------------

* ΕΕΤΤ (Εθνική Επιτροπή Τηλεπικοινωνιών και Ταχυδρομείων)
Οι **Ταφίοι** ή **Τηλεβόες** ήταν, πιθανώς μυθικός, ελληνικός λαός που αναφέρεται από τον Όμηρο στην Οδύσσεια.

Σύμφωνα με τον Όμηρο, η Αθηνά μιλάει στον Τηλέμαχο και του λέει ότι η ίδια είχε μεταμφιεστεί σε Ταφιώτη. Η Αθηνά του μιλάει για κάποιο Ταφίο *Μέντη* που έκανε εμπόριο χαλκού και σιδήρου και είχε δεσμό φιλοξενίας με τον πατέρα του Οδυσσέα. Οι Ταφίοι μιλούσαν ελληνικά, ήταν φημισμένοι κωπηλάτες όπως οι Φαίακες και έκαναν θαλάσσιο εμπόριο με άλλες πόλεις λιμάνια. 
Ο Απολλόδωρος μας αναφέρει έναν άλλον μύθο για τους Ταφίους για τους οποίους μάλιστα αναφέρει ότι ζούσαν σε νησιά, κάποτε ο Αμφιτρύων πολιόρκησε την πόλη όταν βασιλιάς της ήταν ο Πτερέλαος, γιος του Τάφιου. Ο Πτερέλαος είχε μια κόρη την Κομαιθώ η οποία όμως τον πρόδωσε αφού ερωτεύθηκε τον Αμφιτρύωνα και με την βοήθειά της κατέλαβε την πόλη και μετά την σκότωσε για την προδοσία της.

Σύμφωνα με τον Απολλόδωρο, Ταφίοι ή Τηλεβόες έκλεψαν τα βόδια του βασιλιά των Μυκηνών Ηλεκτρίονα, σκότωσαν τους γιους του και αδελφούς της Αλκμήνης. Ο άνδρας της Αλκμήνης, Αμφιτρύων, μαζί με τον Κέφαλο πολέμησε τους Ταφίους και τους νίκησε σε μια μάχη κοντά στην Θήβα.

Ταφίοι ήταν επίσης οι πρώτοι κάτοικοι της Κεφαλλονιάς. Τάφος λέγεται αλλιώς το Μεγανήσι, μια νησίδα νοτιοανατολικά της Λευκάδας, η οποία τον καιρό του Στράβωνα λεγότανε Ταφιάς και ανήκε στις λεγόμενες Ταφίους Νήσους. Οι άλλες Ταφίοι νήσοι ήταν τα υπόλοιπα νησιά μεταξύ Ακαρνανίας και Λευκάδας, όπως η Κάλαμος (παλαιότερα Κάρνος), ο Καστός, η Άτοκος και το Αρκούδι.

Μετά την ήττα τους από τον Κέφαλλο, οι Ταφίοι λέγεται ότι εγκατέλειψαν τις Εχινάδες και αποίκησαν το Κάπρι και την Καμπανία.

Πηγές
-----

* *Η Αρχαϊκή Ελλάδα, από τον Όμηρο ως τον Αισχύλο*, Claude Mosse, μετάφραση Στρατή Πασχάλη, Αθήνα 1991, Έκδοση Μορφωτικό Ίδρυμα Εθνικής Τραπέζης, σελίδα 84, ISBN 960-250-046-8
* Georg Biedermann, επιμ. (1887). *Die Insel Kephallenia im Altertum* (στα Γερμανικά). Μόναχο: Akademische Bchdruckerei von F. Straub. Ανακτήθηκε στις 18 Μαρτίου 2010.

Παραπομπές
----------

1. ↑  τὸν δ' αὖτε προσέειπε θεὰ γλαυκῶπις Ἀθήνη· "τοιγὰρ ἐγώ τοι ταῦτα μάλ' ἀτρεκέως ἀγορεύσω. Μέντης Ἀγχιάλοιο δαΐφρονος εὔχομαι εἶναι υἱός, ἀτὰρ Ταφίοισι φιληρέτμοισιν ἀνάσσω. νῦν δ' ὧδε ξὺν νηῒ κατήλυθον ἠδ' ἑτάροισι, πλέων ἐπὶ οἴνοπα πόντον ἐπ' ἀλλοθρόους ἀνθρώπους, ἐς Τεμέσην μετὰ χαλκόν, ἄγω δ' αἴθωνα σίδηρον". Ομήρου Οδύσσεια Ραψωδία Α΄, 178
2. ↑  Ἀμφιτρύων δὲ ἔχων ἐκ μὲν Θορικοῦ τῆς Ἀττικῆς Κέφαλον συμμαχοῦντα, ἐκ δὲ Φωκέων Πανοπέα, ἐκ δὲ Ἕλους τῆς Ἀργείας Ἕλειον τὸν Περσέως, ἐκ δὲ Θηβῶν Κρέοντα, τὰς τῶν Ταφίων νήσους ἐπόρθει. ἄχρι μὲν οὖν ἔζη Πτερέλαος, οὐκ ἐδύνατο τὴν Τάφον ἑλεῖν· ὡς δὲ ἡ Πτερελάου θυγάτηρ Κομαιθὼ ἐρασθεῖσα Ἀμφιτρύωνος τὴν χρυσῆν τρίχα τοῦ πατρὸς ἐκ τῆς κεφαλῆς ἐξείλετο, Πτερελάου τελευτήσαντος ἐχειρώσατο τὰς νήσους ἁπάσας. τὴν μὲν οὖν Κομαιθὼ κτείνει Ἀμφιτρύων Απολλόδωρου Β΄

|  |  |  |  |  |
| --- | --- | --- | --- | --- |
| 

| π • σ • ε
Πελασγικοί λαοί |
| --- |
|  |
| 
* Δρύοπες
* Άβαντες
* Κουρήτες
* Καύκωνες
* Άονες
* Ύαντες
* Τέμμικες
* Φλεγύες
* Τηλεβόες
* Κραναοί
* Μινύες
 |  |

 |
Ο **Τζόζεφ Αλεξάντερ Έιμς** (*Joseph Alexander Ames*, 1816-1872) ήταν Αμερικανός ζωγράφος, κυρίως γνωστός από τις προσωπογραφίες του. Αρχικώς ονομαζόταν **Τζόζεφ Ημς** (*Joseph Emes*) και γεννήθηκε στο χωριό Ρόξμπερυ του Νιου Χάμσαϊρ. Ξεκίνησε να ζωγραφίζει από παιδί και όταν ήταν 12 ετών ο συγγραφέας Χένρυ Θήοντορ Τάκερμαν έγραψε για έναν από τους πίνακές του. Αυτοδίδακτος, μετά από μέτρια επιτυχία στο Σώγκας της Μασαχουσέτης, ο Έιμς εγκαταστάθηκε στη Βοστώνη το 1841. Εκεί επεχείρησε να μιμηθεί το στιλ του Ουάσινγκτον Όλστον. Το 1848 ταξίδεψε στη Ρώμη, όπου ζωγράφισε μια καλή προσωπογραφία του Πάπα Πίου Θ΄, η οποία παρουσιάσθηκε στην ετήσια έκθεση της Εθνικής Ακαδημίας Σχεδίου (Νέα Υόρκη) το 1850. Επιστρέφοντας από την Ιταλία στις ΗΠΑ, του παραγγέλθηκαν πορτρέτα από τους πολιτικούς Ρούφους Τσόουτ, Ντάνιελ Γουέμπστερ και Αβραάμ Λίνκολν. Διατηρούσε ατελιέ στο κεντρικό Μέγαρο Έιμορυ (Amory Hall) της Βοστώνης περί το 1849 και αργότερα (περί το 1856) στην οδό Τρέμοντ και την οδό Σάμερ. Εκθέσεις των έργων του γίνονταν στο Boston Athenæum, στην Εθνική Ακαδημία Σχεδίου και την Ακαδημία Καλών Τεχνών της Πενσυλβάνια. Στα τελευταία του χρόνια εγκαταστάθηκε στη Βαλτιμόρη και μετά στη Νέα Υόρκη, όπου και πέθανε σε ηλικία 56 ετών από «εγκεφαλικό πυρετό» (ασαφής όρος που μπορεί να αντιστοιχούσε σε εγκεφαλίτιδα, μηνιγγίτιδα ή εγκεφαλικό επεισόδιο από έντονη συγκίνηση).

Ο Τζόζεφ Έιμς ήταν ένα από τα ιδρυτικά μέλη της Λέσχης Τεχνών της Βοστώνης.

Ο μικρός αδελφός του, ο Νέιθαν Έιμς, ήταν ποιητής και εφευρέτης, που κατοχύρωσε μεταξύ άλλων την πρώτη ευρεσιτεχνία για κυλιόμενη σκάλα στις ΗΠΑ. Επίσης, η σύζυγος του Τζόζεφ, η Σάρα Φίσερ-Έιμς (1817-1901), ήταν γλύπτρια.

Παραπομπές
----------

1. ↑  (Αγγλικά) *Union List of Artist Names*. vocab.getty.edu/ulan/500018722.
2. 1 2 3  (Αγγλικά) *The Biographical Dictionary of America*. Βοστώνη. 1906.
3. ↑  mix-n-match.toolforge.org#/entry/115927390.
4. ↑  (Αγγλικά) *Union List of Artist Names*. 2  Νοεμβρίου 2017. 500018722. Ανακτήθηκε στις 22  Μαΐου 2021.
5. ↑  Boston Directory, 1849
6. ↑  Boston Directory, 1856
7. ↑  Boston Directory, 1861

Πηγές
-----

* *Who Was Who in America, Historical Volume, 1607-1896*. Marquis Who's Who. 1967.
* Samuel Wadsworth (1932). *Historical Notes of Keene and Roxbury*. Sentinel Printing Co.
* David B. Dearinger (2004). *Painting and Sculpture in the Collection of National Academy of Design*. Hudson Hills.
* Making of America Project (1885). *The New England Magazine*. New England Magazine Co.
* Το λήμμα «Αίημς Ιωσήφ Αλέξανδρος» στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 676

Εξωτερικοί σύνδεσμοι
--------------------

* Ο Έιμς στην American Art Gallery
* «Γυφτοπούλα», by Ames, about 1850–70
* Η Λέσχη Τεχνών της Βοστώνης Αρχειοθετήθηκε 2011-02-03 στο Wayback Machine.
* Ο Έιμς στην *Askart.com*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 33434373
* LCCN: n85158368
* ISNI: 0000 0000 6705 5533
* ULAN: 500018722
* RKD: 1526

 |

 |
Με τον όρο **τρωικός κύκλος** αναφερόμαστε σε μία ομάδα επών που εξιστορούν τα γεγονότα του Τρωικού Πολέμου. Από τα έργα του κύκλου σώζεται ολόκληρη μόνο η *Ιλιάδα* και η *Οδύσσεια*, ενώ για τα άλλα υπάρχουν πληροφορίες μόνο από μεταγενέστερες περιλήψεις. 

Τα γεγονότα που προηγούνται της *Ιλιάδας* περιέχονται στα ***Κύπρια Έπη***, που αποτελούνταν από έντεκα βιβλία. Είχαν αποδοθεί λανθασμένα στον Όμηρο, ενώ άλλα ονόματα συγγραφέων που παραδίδονται είναι Στασίνος, Ηγησίας ή Ηγησίνος. Τα *Κύπρια έπη* ξεκινούσαν από την προϊστορία του πολέμου, δηλαδή την επιθυμία του Δία να προκαλέσει ένα μεγάλο πόλεμο για να περιορίσει τον υπερπληθυσμό της γης. Ακολουθούσε η ιστορία του γάμου των γονέων του Αχιλλέα, η κρίση του Πάρη, η αρπαγή της ωραίας Ελένης, η συγκέντρωση των Ελλήνων στην Αυλίδα και τα πρώτα δέκα χρόνια της εκστρατείας.

Τα γεγονότα μετά το τέλος της *Ιλιάδας* ήταν θέμα της ***Αιθιοπίδας***, έπους με πέντε βιβλία που αποδίδεται στον Αρκτίνο τον Μιλήσιο. Εκεί εξιστορούνται τα τελευταία κατορθώματα του Αχιλλέα (μεταξύ των οποίων και η μονομαχία με την αμαζόνα Πενθεσίλεια, ο θάνατος και η ταφή του. Ό,τι ακολούθησε τον θάνατο του Αχιλλέα μέχρι και την κατασκευή του Δούρειου Ίππου ήταν θέμα της ***Μικράς Ιλιάδος***, του Λέσχη από τη Μυτιλήνη. 
Η άλωση της Τροίας περιέχεται στο έπος ***Ιλίου πέρσις***, που είχε δύο βιβλία και αποδίδεται επίσης στον Αρκτίνο. 

Την επιστροφή των ηρώων των Αχαιών στις πατρίδες τους εξιστορούσαν οι ***Νόστοι***, του Αγίου από την Τροιζήνα. Ειδικότερα η επιστροφή του Οδυσσέα είναι το θέμα της *Οδύσσειας*. Τα τελευταία γεγονότα της ζωής του Οδυσσέα, μετά την επιστροφή του στην Ιθάκη, είναι θέμα του τελευταίου έπους του κύκλου, της *Τηλεγόνιας*, που αποδίδεται στον Ευγάμωνα τον Κυρηναίο. Ένα τμήμα της είναι οι νέες περιπλανήσεις του Οδυσσέα για να εξευμενίσει τον Ποσειδώνα και ένα άλλο θέμα της είναι η άφιξη στην Ιθάκη του Τηλέγονου, γιου του Οδυσσέα από την Κίρκη. Ο Τηλέγονος σκοτώνει τον Οδυσσέα χωρίς να τον αναγνωρίσει, με ένα δόρυ που η αιχμή του είναι ένα ψαροκόκαλο.

Κατάλογος επών του Τρωικού κύκλου
---------------------------------

Παρακάτω αναφέρονται το έπος και ο συγγραφέας/ποιητής στο οποίο αποδίδονται, σε χρονολογική σειρά των περιγραφόμενων ιστοριών:

* Κύπρια Έπη, Ομήρου ή Στασίνου ή Ηγησία ή Ηγησίνου
* Ιλιάδα, Ομήρου
* Αιθιοπίδα, Αρκτίνου του Μιλήσιου
* Μικρά Ιλιάδα, Λέσχη από τη Μυτιλήνη
* Ιλίου Πέρσις, Αρκτίνου του Μιλήσιου
* Νόστοι, Αγίου από την Τροιζήνα
* Οδύσσεια, Ομήρου
* Τηλεγονία, Ευγάμωνα του Κυρηναίου

Πηγές
-----

* A. Lesky, *Ιστορία της αρχαίας ελληνικής λογοτεχνίας*, μετάφρ. Α. Τσοπανάκη, Θεσσαλονίκη 1972, 2η έκδ. σελ. 134-138.
* Φ.Ι. Κακριδής, *Αρχαία ελληνική γραμματολογία*, Ινστιτούτο Νεοελληνικών Σπουδών [Ίδρυμα Μανόλη Τριανταφυλλίδη], Θεσσαλονίκη 2005, σελ. 49-50.

|  |  |  |  |
| --- | --- | --- | --- |
| 

| π • σ • ε
Τρωικός επικός κύκλος |
| --- |
|  |
| 
* Κύπρια Έπη
* Ιλιάδα
* Αιθιοπίς
* Μικρά Ιλιάς
* Ιλίου Πέρσις
* Νόστοι
* Οδύσσεια
* Τηλεγόνεια
 |

 |
Η Β΄κατηγορία του τοπικού πρωταθλήματος Καταλονίας ήταν η δεύτερη κατηγορία του πρωταθλήματος του καταλανικού ποδοσφαίρου που έδωσε πρόσβαση στην κορυφαία κατηγορία.

Τόσο το όνομά του και η μορφή της διοργάνωσης έχουν αλλάξει με την πάροδο των ετών. Το 1912-1913 η κατηγορία ονομάζεται Δεύτερη Λίγκα. Με την αναδιάρθρωση της σεζόν 1917-1918 έγινε γνωστή ως Πρωτάθλημα Καταλονίας Β (Primera B), διοργανώθηκε με έξι συλλόγους σε μορφή πρωταθλήματος. Ο πρωταθλητής έπαιξε για προαγωγή στην Α΄κατηγορία. Την περίοδο 1928-1929 συμμετείχαν 12 σύλλογο χωρισμένοι σε τρεις ομίλους των τεσσάρων ομάδων ο καθένας. Μετά το τέλος της κανονικής διάρκειας έγιναν play-offs για τον προσδιορισμό των τριών ομάδων που θα παίξουν στην μεγαλύτερη κατηγορία την επόμενη σεζόν. Αυτό το σύστημα παρέμεινε περισσότερο ή λιγότερο σταθερό (ως προς τον αριθμό των συλλόγων της δεύτερης κατηγορίας) μέχρι το έτος 1934-1935 όπου συμμετείχαν 18 ομάδες σε τρεις ομίλους. Από το επόμενο έτος μέχρι το 1940 συμμετείχαν 8 ομάδες σε έναν όμιλο.

Λίστα πρωταθλητών
-----------------

| Αγ. περίοδος | Πρωταθλητής |
| --- | --- |
| 1906-1907 | **Φ.Κ. Εσπάνια** |
| 1907-1908 | **Σαλούτ** |
| 1908-1909 | **Σεντράλ** |
| 1909-1910 | **Νουμάνθια** |
| 1910-1911 | **Νουμάνθια** |
| 1911-1912 | **Ιντερνάσιοναλ** |
| 1912-1913 | **C.E. Σαμπαδέλ****Ιντερνάσιοναλ** **T.B.H.** |
| 1913-1914 | **C.E. Σαμπαδέλ** |
| 1914-1915 | **C.F. Αθλετίκ Σαμπαδέλ** |
| 1915-1916 | **Τερράσα** |
| 1916-1917 | **Ζούπιτερ****Αλφονσο XIII**  |
| 1917-1918 | **Μπανταλόνα** |
| 1918-1919 | **Γιουρόπα** |
| 1919-1920 | **L'Avenç del Sport** |
| 1920-1921 | **L'Avenç del Sport** |
| 1921-1922 | **ΦΚ Εσπάνια** |
| 1922-1923 | **ΦΚ Μαρτίνεκ** |
| 1923-1924 | **ΦΚ Τερράσα** |
| 1924-1925 | **Ζούπιτερ** |
| 1925-1926 | **Μπανταλόνα** |
| 1926-1927 | **Ταρραγόνα** |
| 1927-1928 | **Ζούπιτερ** |
| 1928-1929 | **Ζούπιτερ** |
| 1929-1930 | **C.E. Σαμπαδέλ** |
| 1930-1931 | **ΦΚ Μαρτινένκ** |
| 1931-1932 | **U.E. Sants** |
| 1932-1933 | **Γκρανολιέρς** |
| 1933-1934 | **U.E. Sants** |
| 1934-1935 | **Γκρανολιέρς** |
| 1935-1936 | **Γκρανολιέρς** |
| 1936-1937 | **Ζούπιτερ** |
| 1937-1938 | **U.E. Sants** |
| 1938-1939 | **δεν διεξήχθη** |
| 1939-1940 | **Σαντ Αντρέου** |

Παραπομπές
----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑  *Un Segle de futbol català: 1900-2000*. Antoni Closa i Garcia, Jaume Rius i Solé, Joan Vidal i Urpí. Barcelona: Federació Catalana de Futbol (2001) Pàgina 74
10. ↑
11. ↑  Πρότυπο:Format ref
12. ↑
13. ↑  [*νεκρός σύνδεσμος*][*νεκρός σύνδεσμος*][*νεκρός σύνδεσμος*]
14. ↑
Ο **παχύς δίσκος** είναι μία από τις δομές του Γαλαξία μας. Η ύπαρξή του προτάθηκε για πρώτη φορά από τους Gilmore & Read[1] το 1983. Βρίσκεται σε απόσταση μεταξύ 1-5 kpc πάνω από το γαλαξιακό επίπεδο, και συμπεριλαμβάνει σχεδόν αποκλειστικά ηλικιωμένα αστέρια. Η μεταλλικότητα και η δυναμική των αστέρων του παχέος δίσκου μοιάζουν να διαφέρουν από αυτές του λεπτού δίσκου [2][3].

Πιστεύεται πως η κατανόηση του σχηματισμού του παχέος δίσκου είναι μείζονος σημασίας για την κατανόηση του σχηματισμού και της εξέλιξης του Γαλαξία μας[4].

Βιβλιογραφία
------------

1. ↑  Gilmore & Reid, 1983, "New light on faint stars. III - Galactic structure towards the South Pole and the Galactic thick disc",
2. ↑  Bensby & Feltzing, "The Galactic thin and thick discs in the context of galaxy formation",
3. ↑  Kordopatis et al. "A spectroscopic survey of thick disc stars outside the solar neighbourhood",
4. ↑  Ken Freeman, *Structure and Evolution of the Milky Way* (2012), p. 4"

Εξωτερικοί Σύνδεσμοι
--------------------

* New light on faint stars III
* Thin and Thick Galactic Disks
* Structure and Evolution of the Milky Way
* Populations & Components of the Milky Way[*νεκρός σύνδεσμος*]
* A spectroscopic survey of thick disc stars outside the solar neighbourhood
Μία από τις βασικές εφαρμογές παρατήρησης που ακολουθείται τόσο στις έρευνες των Θετικών επιστημών όσο και των Συμπεριφορικών επιστημών, σε αντίθεση με την εργαστηριακή ή αναλογική παρατήρηση είναι η λεγόμενη **φυσική παρατήρηση** καλούμενη επίσης και **νατουραλιστική παρατήρηση**. Πρόκειται για την παρατήρηση ενός αντικειμένου, ή κατάστασης, ή συμβάντος που υφίσταται ή συμβαίνει όπως συμβαίνει μέσα στη φύση χωρίς καμία παρεμβολή ή χειραφέτηση εκ μέρους του παρατηρητή - ερευνητή.

Η Φυσική παρατήρηση είναι η πλέον διαδεδομένη μέθοδος έρευνας του ζωικού και φυτικού βασιλείου, η οποία και αποκαλύπτει ιδιαίτερα συγκινησιακά δεδομένα της ίδιας της φύσης. Η παρατήρηση αυτή απαιτεί ιδιαίτερη προσοχή εκ μέρους του παρατηρητή έτσι ώστε η παρουσία του να μη δημιουργήσει καμία παρεμβολή στο παρατήρημα. Επειδή αυτό είναι ιδιαίτερα δύσκολο τις περισσότερες φορές η χρήση τηλεχειριζόμενων ή αυτογραφικών μέσων καθίσταται επιτακτικά αναγκαία, όπως εγκατάσταση καλυμμένων μικροφώνων, φωτογραφικών ή μαγνητοσκοπικών συσκευών κ.λπ. ανεξάρτητα και μέτρων ακόμα ασφαλείας που θα πρέπει να ληφθούν. Δεν είναι όμως και σπάνιες οι περιπτώσεις εκείνες που επιζητείται προηγουμένως η εξοικείωση του παρατηρητή από το παρατηρούμενο ζώο που όμως είναι ιδιαίτερα χρονοβόρες, όπως για παράδειγμα μπορεί να κάνει ένας μελισσοκόμος στα μελίσσια του. Απώτερος σκοπός αυτής της μεθόδου είναι η εκ του φυσικού ύψωση της εγκυρότητας και της αξιοπιστίας της έρευνας και των εξ αυτής δεδομένων της, κατά τη σύνταξη της σχετικής αναφοράς.

Η Φυσική παρατήρηση σε συμπεριφορικές έρευνες απαιτεί ακόμα μεγαλύτερη προσοχή εκ μέρους του παρατηρητή που θα πρέπει να σεβαστεί ηθικές αρχές, εθνότητα, έθιμα, θρησκευτικές πεποιθήσεις κ.λπ. λαμβάνοντας επιπρόσθετα διακριτικά μέτρα. Επί προσωπικής έρευνας αν πρόκειται να χρησιμοποιηθούν όργανα, π.χ. μαγνητόφωνο, βιντεοκάμερα κ.λπ. αυτά θα πρέπει να δηλωθούν προηγουμένως στον παρατηρούμενο και να συναινέσει, που υποχρεωτικά θα πρέπει να γίνει μνεία στη σχετική αναφορά της παρατήρησης.

Εκπληκτικές φυσικές παρατηρήσεις του ζωικού και φυτικού βασιλείου διενεργούν σήμερα σπουδαία ερευνητικά κέντρα καθώς και υπηρεσίες, εκδοτικοί οίκοι όπως η Εθνική Γεωγραφική Υπηρεσία των ΗΠΑ κ.ά. Στις φυσικές παρατηρήσεις περιλαμβάνονται και εκείνες άμεσες ή έμμεσες της Αστρονομίας, Μετεωρολογίας, Ωκεανογραφίας, Υδρογραφίας, Ηφαιστειολογίας, Γεωθερμίας, Σεισμολογίας κ.ά.

Πηγές
-----

* Θρασ. Μπέλλας "Η Έρευνα στις Επιστήμες της Συμπεριφοράς" - Αθήνα 1977. τομ.1ος, σελ.53.

Εξωτερικοί σύνδεσμοι
--------------------

* Cherry, Kendra: Τι είναι Νατουραλιστική παρατήρηση; Αρχειοθετήθηκε 2013-01-20 στο Wayback Machine.
* "Ψυχολογία 202Q Lab": Νατουραλιστική Παρατήρηση, Πανεπιστήμιο του Κονέκτικατ.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4005560-7
* NDL: 00564931

 |

 |
Τα **παχύδερμα** είναι μια παρωχημένη τάξη των θηλαστικών που έχουν περιγράψει οι Γκότλιμπ Στορ, Ζορζ Κυβιέ, και άλλοι, μια τάξη που κάποτε αναγνώριζαν πολλοί συστηματιστές. Επειδή είναι πολυφυλετική, αυτή η βιολογική τάξη δεν είναι πλέον σε χρήση, αλλά είναι ακόμα σημαντική στην ιστορία της συστηματικής. Έξω από την αυστηρή βιολογική ταξινόμηση, το επίθετο "παχύδερμος" ως όρος συνεχίζεται να χρησιμοποιείται, για την περιγραφή ζώων όπως ο ελέφαντας, ο ρινόκερος, ο τάπιρος, και ο ιπποπόταμος.

Τα παχύδερμα που περιέγραφε ο Κυβιέ περιελάμβαναν τρεις οικογένειες θηλαστικών, τις Proboscidiana, Pachydermata Ordinaria, και Solipedes, οι οποίες ήταν άπασες φυτοφάγες. Τώρα τα ζώα αυτών των ομάδων που περιέγραφε ο Κυβιέ ανήκουν σε διάφορες κατηγορίες: τα Προβοσκιδοειδή (αντιπροσωπεύεται από τρία είδη ελεφάντων), τα Περισσοδάκτυλα (εκεί όπου ανήκουν μεταξύ άλλων, το άλογο, ο τάπιρος και ο ρινόκερος), τις Συίδες (εκεί όπου ανήκουν οι χοίροι και ο αμερικανικός αγριόχοιρος), οι Ιπποποταμίδες και τα Υρακοειδή (όπου ανήκουν οι ύρακες).

Χάρη στις γενετικές μελέτες, σήμερα οι ελέφαντες, οι ρινόκεροι και οι ιπποπόταμοι ανήκουν σε εντελώς διαφορετικούς κλάδους. Αρκετά ζώα ανήκουν στο κλάδο των Λαυρασιαθηρίων (ρινόκεροι, ιπποπόταμοι, χοίροι, αμερικανικοί αγριόχοιροι, άλογα, ζέβρα, γαϊδούρια και τάπιροι), ενώ πολλά άλλα ανήκουν στο κλάδο των Αφροθηρίων (ελέφαντες, ύρακες, μανάτες και ντιγκόνγκ).

Ο Κυβιέ περιέγραφε τα παχύδερμα ως ζώα με οπλές, μη μηρυκαστικά, ενώ ο Στορ τα περιέγραφε ως θηλαστικά με οπλές και πάνω από δύο δάχτυλα. Ο Κυβιέ προσέθεσε τα άλογα ως μέρος της τάξης. Ένας φυσιοδίφης, ο Ντελαμπέρ Πρίτσετ Μπλέιν, έχει γράψει ότι:

> Είναι πιθανό, ότι ο βαρώνος Κυβιέ, οδηγήθηκε στην τοποθέτηση του γένους του αλόγου μεταξύ των παχύδερμων, λιγότερο από το πάχος και το πείσμα του δέρματος, αλλά περισσότερο από μια ελαφριά αποστροφή από ένα μονοδάκτυλο χαρακτήρα, όπου κάθε μέλος αυτής της οικογένειας έχει ίχνη δύο πρόσθετων δαχτύλων κάτω από το δέρμα.
> 
> 

Αν και η πρώην τάξη των παχυδερμάτων περιγράφεται συχνά ως μια τεχνητή ομαδοποίηση άσχετων θηλαστικών, αυτή η τάξη έχει αναγνωριστεί από αξιοσημείωτους ζωολόγους, συμπεριλαμβανομένου του Καρόλου Δαρβίνου, ως ένα βαθμό οπληφόρων θηλαστικών εξαιρούμενα από τα άλλα οπληφόρα. Τέλος, οι ανατομικοί χαρακτήρες υποστηρίζουν τις συγγένειες των παχύδερμων θηλαστικών μεταξύ τους και σε άλλα οπληφόρα.

Εκφράσεις
---------

Στις δημώδεις ελληνικές εκφράσεις ο χαρακτηρισμός "*παχύδερμο*" έχει σκωπτικό χαρακτήρα και προσδιορίζει άτομο που εμφανίζει παντελή έλλειψη ευαισθησίας και ευγένειας σε διάφορους τομείς των καθημερινών του κοινωνικών σχέσεων και συμπεριφορών.

Παραπομπές
----------

1. ↑  Sanborn Tenney, *Natural history: a manual of zoölogy for schools, colleges and the general reader* (1867), p. 86 online
2. ↑  'History of the Works of Cuvier' in United States Congress, *House Documents, Otherwise Publ. as Executive Documents* (1869), p. 159 online
3. ↑  Delabere Pritchett Blaine, *An encyclopaedia of rural sports*, vol. 1 (1840), p. 240 online
Συντεταγμένες: 6°08′26″S 39°20′12″E﻿ / ﻿6.140555°S 39.336548°E﻿ / -6.140555; 39.336548

Η **Ουνγκούτζα**, ή η **Μενουθιάς** (*Unguja*, γνωστή και ως **Νήσος Ζανζιβάρη**) είναι ένα από τα δύο κύρια νησιά της Ζανζιβάρης, το άλλο είναι η Πέμπα.

Το νησί και οι γύρω νησίδες χωρίζονται σε τρεις περιφέρειες. Την Κεντρο-Νότια Ζανζιβάρη, την Νότια Ζανζιβάρη και την Αστική-Δυτική Ζανζιβάρη. Η Πόλη της Ζανζιβάρης, στην κεντρική δυτική ακτή είναι η πρωτεύουσα και μεγαλύτερη πόλη της Ζανζιβάρης καθώς και της περιφέρειας Αστικής-Δυτικής Ζανζιβάρης. Ο πληθυσμός της Ουνγκούτζα ήταν 620.957 κάτοικοι σύμφωνα με την απογραφή του 2002, και οι πιο πυκνοκατοικημένες περιοχές βρίσκονται στην Αστική περιφέρεια της Ζανζιβάρης.

Η Ουγκούτζα είναι το μεγαλύτερο σε έκταση και πληθυσμό νησί της Ζανζιβάρης ενώ απέχει από την Πέμπα 48 χιλιόμετρα. Από την κυρίως Τανζανία και το Νταρ Ες Σαλάμ απέχει πολύ λιγότερο ενώ χωρίζεται από αυτήν από το Κανάλι της Ζανζιβάρης. Από τα μικρότερα γύρω νησιά σημαντικότερα είναι το Τουμπάτου στα βορειοδυτικά, το Ούζι στα νότια και η Ατόλλη Μνέμπα στα βορειοανατολικά. Σημαντικός αριθμός μικρότερων νησιών και υφάλων βρίσκονται απέναντι από την νοτιοδυτική ακτή.

Το μεγαλύτερο μέρος της οικονομίας της Ζανζιβάρης βρίσκεται στην Ουγκούτζα. Εκτός από την πρωτεύουσα μεγάλες πόλεις του νησιού είναι η Μπβένι (*Mbweni*), η Μανγκπβάνι (*Mangapwani*), η Τσβάκα (*Chwaka*) και η Νούνγκβι (*Nungwi*).

Αρχαία Μενουθιάς
----------------

Η **Μενουθιάς** είναι αρχαία εμπορική πόλη η οποία συνήθως ταυτίζεται είτε με τη Νήσο Πέμπα, τη Νήσο Μαφία ή την Ζανζιβάρη στην Τανζανία ή την Ανατολική Αφρική, η οποία πόλη υπήρχε τουλάχιστον από το 50 π.Χ. Μαζί με την Ραπτά και την Αζανία, ο οικισμός αναφέρεται σε πρώιμες ελληνικές γραφές, όπως ο Περίπλους της Ερυθράς Θαλάσσης, που περιγράφει την Ραπτά ως «την τελευταία αγορά της Αζανίας», διήμερο ταξίδι νότια των νήσων της Μενουθιάδος.

Παραπομπές
----------

1. ↑  «Zanzibar». Αρχειοθετήθηκε από το πρωτότυπο στις 22 Μαΐου 2010. Ανακτήθηκε στις 17 Απριλίου 2010.
2. ↑  Annabel Skinner, *Tanzania & Zanzibar* (2005), page 394, (ISBN 1860112161)  
- Royal Geographical Society (1 Ιανουαρίου 1891). *Proceedings of the Royal Geographical Society and Monthly Record of Geography*. Edward Stanford.

Εξωτερικοί σύνδεσμοι
--------------------

* Πληθυσμιακή ανάπτυξη 1988-2002
* Πυκνότητα πληθυσμού 2002
Η **Ουμπερλάντια** (Πορτογαλική προφορά: ubɛxˈlɐ̃d͡ʒiɐ) είναι Βραζιλιάνικη πόλη και δήμος της πολιτείας Μίνας Ζεράις, στη νότια Βραζιλία. Είναι ο δεύτερος μεγαλύτερος δήμος της πολιτείας, μετά την περιφερειακή πρωτεύουσα Μπέλο Οριζόντε. Σύμφωνα με απογραφή του 2016, ο πληθυσμός της πόλης ανέρχεται σε 669.672 κατοίκους ενώ είναι η τέταρτη μεγαλύτερη πόλη της εσωτερικής περιοχής της Βραζιλίας.

Γεωγραφία
---------

Η Ουμπερλάντια βρίσκεται στο δυτικό τμήμα της πολιτείας Μίνας Ζεράις, στην περιοχή Τριανγκούλο Μινέιρο (Triângulo Mineiro), μια από τις πλουσιότερες γεωργικές περιοχές της Βραζιλίας, μεταξύ των ποταμών "Paranaíba" και "Grande". Συνδέεται με μεγάλες πόλεις με ομοσπονδιακούς αυτοκινητόδρομους. Η Ουμπερλάντια απέχει περίπου 580 χιλιόμετρα από το Σάο Πάολο και συνδέεται με έναν σύγχρονο και ασφαλή αυτοκινητόδρομο διπλής κατεύθυνσης. Η πρωτεύουσα της περιφέρειας, Μπέλο Οριζόντε, απέχει 560 χιλιόμετρα και η πρωτεύουσα της χώρας Μπραζίλια βρίσκεται μόλις 440 χιλιόμετρα στα βόρεια. Υπάρχουν σιδηροδρομικές γραμμές που συνδέουν την Ουμπερλάντια μέσω της γραμμής Centro-Atlântica του βορρά-νότου.

Θρησκείες
---------

Σύμφωνα με την απογραφή του 2010, μια στενή πλειοψηφία των πολιτών της είναι μέλη της Ρωμαιοκαθολικής Εκκλησίας (54,73%), ενώ οι Ευαγγελικοί Χριστιανοί αποτελούν τη δεύτερη μεγαλύτερη θρησκευτική κοινότητα στην πόλη (25,23%). Υπάρχουν επίσης σημαντικές μειονότητες των σπηριτιστών (7,80%) και εκείνων που δεν έχουν δηλώσει θρησκεία (7,80%). Υπάρχουν μικρότερες μειονότητες που προσκρούουν στην Καθολική Αποστολική Εκκλησία της Βραζιλίας, την Ορθόδοξη Εκκλησία, τους Μάρτυρες του Ιεχωβά, το Ισλάμ, τον Βουδισμό και κάποιες ιθαγενείς θρησκείες (όλα κάτω από το 5%).

Παραπομπές
----------

1. ↑  www.ibge.gov.br/estatisticas/sociais/populacao/9103-estimativas-de-populacao.html.
2. ↑  «Estimativas da população residente nos municípios brasileiros com data de referência em 1º de julho de 2016». Instituto Brasileiro de Geografia e Estatística (IBGE). 30 Αυγούστου 2016. Αρχειοθετήθηκε από το πρωτότυπο (PDF) στις 30 Αυγούστου 2016. Ανακτήθηκε στις 28 Απριλίου 2017.
3. ↑  «Uberlândia». *Encyclopædia Britannica*. Chicago, Ill.: Encyclopædia Britannica, Inc.. 2018.
4. ↑  «Censo 2010: Listas municipios e religiões» (στα Πορτογαλικά). Ministério de Apoio com Informação. 2010. Αρχειοθετήθηκε από το πρωτότυπο στις 2 Φεβρουαρίου 2014. Ανακτήθηκε στις 20 Οκτωβρίου 2012.

Εξωτερικοί σύνδεσμοι
--------------------

* Πολυμέσα σχετικά με το θέμα  Uberlândia στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 138993478
* LCCN: n50073266

 |

 |
Ο **Παύλος Αιμίλιος Ρέγιλλος**    ή **Ρέγουλος** , λατιν.: *Paulus Aemilius Regillus* ή *Regulus* (γενν. π. 15/14 π.Χ.) ήταν Ρωμαίος γερουσιαστής και ανιψιός του αυτοκράτορα Αυγούστου .

Βιογραφία
---------

### Πρώιμη ζωή

Ήταν γιος τού υπάτου (consul) και τιμητή (censor) Παύλου Αιμίλιου Λέπιδου  και της Κλαυδίας Μαρκέλλας της Νεότερης, που ήταν κόρη της Οκταβίας της Νεότερης και επομένως ανιψιά τού Ρωμαίου Αυτοκράτορα Αυγούστου.  Από τον προηγούμενο γάμο τού πατέρα του, ο Ρέγιλλος είχε δύο ετεροθαλείς αδελφούς και μία ετεροθαλή αδερφή.  Γεννήθηκε περί το 15 π.Χ./14 π.Χ.  Ο πατέρας του απεβίωσε λίγο μετά τη γέννησή του, και η μητέρα του στη συνέχεια παντρεύτηκε ξανά.  Ο Ρέγιλλος γεννήθηκε και μεγάλωσε στη Ρώμη. Μέσω τού ετεροθαλούς αδελφού του Μάρκου Βελέριου Μεσσάλα Βαρβάτου, ήταν ο θείος της Ρωμαίας αυτοκράτειρας Βαλερίας Μεσσαλίνας.

### Σταδιοδρομία

Η πολιτική σταδιοδρομία τού Ρεγίλλου ήταν σύγχρονη με την εξουσία των Ρωμαίων Αυτοκρατόρων Αυγούστου και Τιβέριου, κατά την οποία υπηρέτησε ως ταμίας (quaestor).  Κατά τη διάρκεια της βασιλείας τού Τιβέριου (14 έως 37), ο Ρέγιλλος ήταν ένας από τους *κόμητες* τού Αυτοκράτορα,  αυτοκρατορικός απεσταλμένος (legatus) και ανθύπατος (proconsul)  μίας ρωμαϊκής επαρχίας. Σύμφωνα με επιγραφικά στοιχεία, ο Ρέγγιλλος ήταν προστάτης τού Σαγούντου.

Βιβλιογραφικές αναφορές
-----------------------

1. ↑  Fusco and Gregori (1996), pp. 231-2.
2. 1 2 3  Syme (1989), pp. 148, 151.
3. 1 2 3 4  Szramkiewicz (1975), p. 124.
4. 1 2 3  Lightman & Lightman (2008), p. 205.
5. 1 2  «Article on Octavia Minor at Livius.org». Αρχειοθετήθηκε από το πρωτότυπο στις 28 Σεπτεμβρίου 2013. Ανακτήθηκε στις 19 Ιουνίου 2023.
6. ↑  Syme (1989).
7. ↑  *Inscriptiones Latinae Selectae* 949.